C 44/29

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei.

(2020/C 44/09)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 (1) al Comisiei.

COMUNICARE PRIVIND APROBAREA UNEI MODIFICĂRI STANDARD

„Anjou Villages”

Număr de referință PDO-FR-A0493-AM01

Data comunicării: 14 noiembrie 2019

DESCRIEREA ȘI MOTIVELE MODIFICĂRII APROBATE

1. Arealul geografic

Arealul geografic se modifică după cum urmează: „Toate etapele producției se desfășoară în arealul geografic delimitat, al cărui perimetru cuprinde teritoriile următoarelor comune, pe baza Codului Geografic Oficial din 2018:

— - departamentul Deux-Sèvres: Bouillé-Loretz, Val en Vignes (foste teritorii ale comunelor delegate Bouillé-Saint-Paul și Cersay);

— - departamentul Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Blaison-Saint-Sulpice (fost teritoriu al comunei delegate Blaison-Gohier), Bouchemaine, Brissac Loire Aubance (foste teritorii ale comunelor delegate Charcé-Saint-Ellier-sur-Aubance și Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux, La Jumellière și Valanjou), Cléré-sur-Layon, Doué-en-Anjou (foste teritorii ale comunelor delegate Brigné, Concourson-sur-Layon, Saint-Georges-sur-Layon și Les Verchers-sur-Layon), Ingrandes-Le Fresne sur Loire (fost teritoriu al comunei delegate Ingrandes), Lys-Haut-Layon (foste teritorii ale comunelor delegate La Fosse-de-Tigné, Nueil-sur-Layon, Tancoigné, Tigné și Trémont), Mauges-sur-Loire (foste teritorii ale comunelor delegate Mesnil-en-Vallée, Montjean-sur-Loire și La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon), Tuffalun (fostă comună delegată Ambillou-Château), Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay).

Documentele cartografice care reprezintă arealul geografic pot fi consultate pe site-ul Institutului Național pentru origine și calitate.”

Modificări la nivelul redactării: noua listă a entităților administrative ține seama de fuziuni sau de alte modificări efectuate prin zonarea administrativă, intervenite după aprobarea caietului de sarcini. Pentru a se spori securitatea juridică, această listă este raportată la versiunea în vigoare a Codului Geografic Oficial, editat în fiecare an de INSEE. Perimetrul arealului geografic rămâne strict identic.

În sfârșit, se menționează punerea la dispoziție, pe site-ul INAO, a documentelor cartografice care reprezintă arealul geografic, pentru o mai bună informare a publicului.

Punctul 6 din documentul unic, referitor la arealul geografic, se modifică în consecință.

2. Arealul parcelat delimitat

În capitolul I secțiunea IV punctul 2 din caietul de sarcini, după cuvintele „5 septembrie 2007” sunt adăugate cuvintele „și 19 ianuarie 2017”.

Scopul acestei modificări este de a se adăuga data la care autoritatea națională competentă a aprobat o modificare a arealului parcelat delimitat în cadrul arealului geografic de producție. Delimitarea parcelelor constă în identificarea, în cadrul arealului geografic de producție, a parcelelor propice pentru obținerea produsului cu denumirea de origine protejată în cauză.

Documentul unic nu este vizat de această modificare.

3. Zona situată în imediata vecinătate

La capitolul I secțiunea IV punctul 3, lista comunelor se înlocuiește cu următorul text:

— departamentul Deux-Sèvres: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay;

— departamentul Indre-et-Loire: Saint-Nicolas-de-Bourgueil;

— departamentul Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (fost teritoriu al comunei delegate Anetz), Vallet;

— departamentul Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (fost teritoriu al comunei delegate Saint-Sulpice), Brain-sur-Allonnes, Brézé, Brissac Loire Aubance (foste teritorii ale comunelor delegate Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital și Vauchrétien), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (foste teritorii ale comunelor delegate Doué-la-Fontaine, Forges, Meigné și Montfort), Épieds, Fontevraud-l’Abbaye, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Gennes-Val-de-Loire (foste teritorii ale comunelor delegate Chênehutte-Trêves-Cunault, Gennes, Grézillé, Saint-Georges-des-Sept-Voies și Le Thoureil), Huillé, Jarzé Villages (fost teritoriu al comunei delegate Lué-en-Baugeois), Louresse-Rochemenier, Lys-Haut-Layon (foste teritorii ale comunelor delegate Cerqueux-sous-Passavant și Vihiers), Mauges-sur-Loire (foste teritorii ale comunelor delegate La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine și Saint-Laurent-du-Mottay), Mazé-Milon (fost teritoriu al comunei delegate Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (foste teritorii ale comunelor delegate Bouzillé, Champtoceaux, Drain, Landemont, Liré, Saint-Laurent-des-Autels și La Varenne), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (foste teritorii ale comunelor delegate Louerre și Noyant-la-Plaine),Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (foste teritorii ale comunelor delegate Pellouailles-les-Vignes și Saint-Sylvain-d’Anjou), Villevêque;

— departamentul Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Astfel, se poate ține seama de diferitele fuziuni între comune care au intervenit de la ultima versiune a caietului de sarcini. Perimetrul zonei de proximitate imediată rămâne strict identic.

Punctul 9 din documentul unic, referitor la condițiile suplimentare, se modifică în consecință.

4. Dispoziție privind agromediul

La capitolul I secțiunea VI punctul 2, se adaugă următorul text: „Între rânduri este obligatoriu un strat vegetal controlat, spontan sau semănat; în absența acestui strat vegetal, operatorul desfășoară lucrări de pregătire a solului pentru a controla vegetația spontană sau justifică utilizarea unor produse pentru controlul biologic aprobate de autoritățile publice din sectorul viticulturii. În cazul în care pe o parcelă se folosesc erbicide pentru controlul biologic, se interzice utilizarea altor erbicide.”

Această modificare vine odată cu evoluția actuală a practicilor operatorilor în favoarea agroecologiei în toată podgoria Anjou. Modificarea reflectă luarea în considerare din ce în ce mai mult a preocupărilor legate de mediu în procedurile tehnice. Favorizând prezența unui strat vegetal sau realizarea unei pliviri mecanice sau utilizarea unor produse pentru controlul biologic, modificarea determină reducerea utilizării erbicidelor chimice. Această reducere a erbicidelor trebuie să permită consolidarea protecției solurilor viticole și conservarea funcțiilor naturale ale acestora (fertilitate, biodiversitate, epurare biologică), ceea ce contribuie la calitatea și autenticitatea vinurilor și consolidează ideea de teritoriu.

Documentul unic nu este vizat de această modificare.

5. Lansarea culesului

La capitolul I secțiunea VII punctul 1, se elimină propoziția „Data de începere a culesului este fixată în conformitate cu dispozițiile articolului D. 645-6 din Codul rural și al pescuitului maritim.”.

Nu mai este necesară stabilirea unei date pentru începerea culesului, întrucât operatorii dispun în prezent de o gamă largă de instrumente care le permit să evalueze cât mai corect gradul de coacere a strugurilor. Fiecare operator deține o serie de dispozitive și echipamente, atât personale, cât și colective, care permit determinarea cu precizie a datei optime de inițiere a recoltării fiecărei parcele, în funcție de obiectivele de producție.

Documentul unic nu este vizat de această modificare.

6. Conținutul de zaharuri

La capitolul I secțiunea IX punctul 1 litera (b), după „glucoză + fructoză” se adaugă cuvintele „al vinurilor, după fermentare”.

Această modificare este efectuată pentru a se evita orice confuzie cu conținutul de zaharuri de dinainte de fermentare; într-adevăr, este important să se clarifice faptul că acest conținut trebuie verificat după fermentare.

Documentul unic nu este vizat de această modificare.

7. Capacitatea de vinificare

La capitolul I secțiunea IX punctul 1 litera (d), propoziția: „Orice operator dispune de o capacitate de vinificare cu cel puțin 1,4 ori mai mare decât randamentul mediu al exploatației din ultimii cinci ani.” se înlocuiește cu propoziția: „Orice operator dispune de o capacitate de vinificare cu cel puțin 1,4 ori mai mare decât volumul mediu vinificat în ultimii cinci ani.”

În caietul de sarcini, s-a făcut referire nu la o capacitate volumetrică (exprimată în hl sau m3), ci la un randament, adică la un volum al recoltei împărțit la suprafața de producție (exprimat, de exemplu, în hl/ha). Modificarea propusă permite remedierea acestei neconcordanțe în ceea ce privește cantitățile, fără nicio modificare de fond (minimul este fixat tot la de 1,4 ori volumul mediu vinificat de exploatație în cursul anilor precedenți).

Documentul unic nu este vizat de această modificare.

8. Circulația vinurilor

Se elimină capitolul I secțiunea IX punctul 5 litera (b), privind data introducerii în circulație a vinurilor între antrepozitarii autorizați.

Documentul unic nu este vizat de această modificare.

9. Legătura cu arealul geografic

Legătura a fost revizuită pentru a se actualiza numărul de comune vizate (de exemplu, pentru departamentul Maine-et-Loire, 24 în loc de 43).

Punctul 6 din documentul unic, referitor la legătură, se modifică în consecință.

10. Măsură tranzitorie

În capitolul I secțiunea XI, se adaugă „Dispozițiile referitoare la obligația de a avea un strat vegetal controlat, spontan sau semănat între rânduri sau, în absența acestui strat vegetal, obligația operatorului de a desfășura lucrări de pregătire a solului sau de a utiliza produse pentru controlul biologic în scopul de a controla vegetația spontană nu se aplică în cazul parcelelor viticole deja plantate la data aprobării prezentului caiet de sarcini care au o distanță între rânduri de maximum 1,70 m.”

Măsura tranzitorie permite să nu se penalizeze parcelele cu viță-de-vie deja plantate, al căror management actual nu este adaptat la dispozițiile privind agromediul. În cazul plantațiilor de viță de vie cu densitate mare, caracterizate de o distanță între rânduri de maximum 1,70 metri, menținerea unui strat de iarbă permanent sau desfășurarea unor lucrări de pregătire a solului poate cauza probleme tehnice (mecanizare, echipamente, unelte). În ceea ce privește vița-de-vie joasă, stratul de iarbă sporește, de asemenea, riscul înghețurilor de primăvară. În plus, cu cât este mai mare densitatea de plantare, cu atât este mai mare impactul prezenței unui strat vegetal asupra aprovizionării cu apă a viței-de-vie. În schimb, plantațiile de viță-de-vie care vor fi plantate după aprobarea caietului de sarcini vor trebui să respecte, în deplină cunoștință de cauză, dispozițiile privind agromediul introduse, indiferent de densitatea lor și de distanța dintre rânduri.

Documentul unic nu este vizat de această modificare.

11. Ținerea registrelor

La capitolul II secțiunea II punctul 3, cuvântul „potențial” se înlocuiește cu „natural”.

Pentru consecvență cu termenii utilizați în toate caietele de sarcini din zona Anjou Saumur, formularea „tărie alcoolică naturală în volume” înlocuiește expresiile „titru potențial” sau „grad”. Modificările îmbunătățesc lizibilitatea acestor caiete de sarcini. Armonizarea dispozițiilor privind ținerea registrelor este menită să faciliteze elaborarea planului de inspecție și controlul respectivelor registre.

Documentul unic nu este vizat de această modificare.

12. Principalele aspecte care trebuie controlate

Capitolul 3 a fost revizuit pentru a se asigura consecvența în redactarea principalelor aspecte care trebuie controlate în caietele de sarcini din zona Anjou-Saumur.

Documentul unic nu este vizat de această modificare.

DOCUMENT UNIC

1. Denumirea produsului

Anjou Villages

2. Tipul indicației geografice

DOP - Denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

Aceste vinuri sunt vinuri liniștite roșii, ale căror caracteristici analitice principale sunt următoarele:

Vinurile prezintă o tărie alcoolică naturală minimă în volume de 11 %.

După fermentare, vinurile prezintă un conținut de zaharuri fermentabile (glucoză + fructoză) de minimum 3 grame per litru.

Obligatoriu, fermentația malolactică este încheiată. Vinurile care sunt gata de comercializare, în vrac sau în etapa de ambalare, au un conținut de acid malic de maximum 0,4 grame per litru.

După îmbogățire, vinurile nu depășesc o tărie alcoolică totală în volume de 12,5 %.

Conținutul de aciditate volatilă, conținutul de aciditate totală și conținutul total de dioxid de sulf sunt cele prevăzute de legislația Uniunii.

Vinurile sunt supuse învechirii cel puțin până la data de 15 iunie a anului următor anului recoltei.

De obicei, vinul are o culoare rubinie, intensă și susținută. Mirosul evocă frecvent note fine de fructe roșii și de flori (iris, violete, ...), evoluând către arome mai complexe, amestecuri de fructe negre și arome de condimente, de vânat sau de vegetație forestieră. Gustul este generos și cărnos, păstrându-și în același timp bogăția aromatică. Taninurile, foarte prezente, sunt topite, iar gustul rezidual este persistent. Vin generos, acesta trebuie să fie păstrat timp de câțiva ani înainte de a fi degustat.

CARACTERISTICI ANALITICE GENERALE Tăria alcoolică totală maximă (% din volume) Tăria alcoolică dobândită minimă (% din volume) Aciditatea totală minimă Aciditatea volatilă maximă (în miliechivalenți per litru) Conținutul total maxim de dioxid de sulf (în miligrame per litru)

5. Practici vitivinicole

a. Practici oenologice esențiale

Densitatea de plantare - Distanța dintre rânduri

Practică de cultivare

Vița-de-vie prezintă o densitate minimă de plantare de 4 000 de butuci per hectar. Distanța dintre rânduri nu poate fi mai mare de 2,50 m, iar distanța dintre butucii de pe același rând nu poate fi mai mică de 1 m. Parcelele de viță-de-vie cu o densitate de plantare mai mică de 4 000 de butuci/ha, dar de minimum 3 300 de butuci/ha beneficiază de dreptul de utilizare a denumirii de origine controlate pentru recolta pe care o produc, sub rezerva respectării dispozițiilor referitoare la palisare și la înălțimea frunzișului prevăzute în caietul de sarcini. Distanța dintre rândurile acestor parcele cu viță-de-vie nu poate fi mai mare de 3 m, iar distanța dintre butucii de pe același rând nu poate fi mai mică de 1 m.

Norme privind tăierea și palisarea viței-de-vie

Practică de cultivare

Vița-de-vie este tăiată până cel târziu la data de 30 aprilie, cu tăiere mixtă. Numărul de ochi nu depășește 14 ochi per butuc și 8 ochi per coardă de rod.

Înălțimea frunzișului ridicat pe spalier este cel puțin egală cu de 0,6 ori distanța dintre rânduri și este măsurată între limita inferioară a frunzișului, stabilită la cel puțin 0,40 m deasupra solului, și limita superioară de tăiere, stabilită la cel puțin 0,20 m deasupra firului superior al spalierului.

În plus, parcelele de viță-de-vie cu o densitate de plantare mai mică de 4 000 de butuci per hectar, dar de minimum 3 300 de butuci per hectar fac obiectul următoarelor norme privind utilizarea spalierelor: înălțimea minimă a stâlpilor de palisare deasupra solului este de 1,90 metri; spalierele includ 4 niveluri de fire; înălțimea minimă a firului superior este de 1,85 metri deasupra solului.

Irigare

Practică de cultivare

Irigarea este interzisă.

Practică oenologică specifică

Tehnicile de îmbogățire prin sustragere sunt autorizate, iar nivelul maxim al concentrației parțiale în raport cu volumele utilizate este stabilit la 10 %. Utilizarea de bucăți de lemn este interzisă. După îmbogățire, vinurile nu depășesc o tărie alcoolică totală în volume de 12,5 %.

În afara dispozițiilor sus-menționate, vinurile trebuie să respecte, în ceea ce privește practicile oenologice, obligațiile existente la nivelul UE și în Codul rural și al pescuitului maritim.

b. Randamente maxime

60 de hectolitri per hectar

6. Arealul geografic delimitat

„Toate etapele producției se desfășoară în arealul geografic delimitat, al cărui perimetru cuprinde teritoriile următoarelor comune, pe baza Codului Geografic Oficial din 2018:

— departamentul Deux-Sèvres: Bouillé-Loretz, Val en Vignes (foste teritorii ale comunelor delegate Bouillé-Saint-Paul și Cersay);

— departamentul Maine-et-Loire: Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Blaison-Saint-Sulpice (fost teritoriu al comunei delegate Blaison-Gohier), Bouchemaine, Brissac Loire Aubance (foste teritorii ale comunelor delegate Charcé-Saint-Ellier-sur-Aubance și Coutures), Chalonnes-sur-Loire, Champtocé-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux, La Jumellière și Valanjou), Cléré-sur-Layon, Doué-en-Anjou (foste teritorii ale comunelor delegate Brigné, Concourson-sur-Layon, Saint-Georges-sur-Layon și Les Verchers-sur-Layon), Ingrandes-Le Fresne sur Loire (fost teritoriu al comunei delegate Ingrandes), Lys-Haut-Layon (foste teritorii ale comunelor delegate La Fosse-de-Tigné, Nueil-sur-Layon, Tancoigné, Tigné și Trémont), Mauges-sur-Loire (foste teritorii ale comunelor delegate Mesnil-en-Vallée, Montjean-sur-Loire și La Pommeraye), Passavant-sur-Layon, La Possonnière, Rochefort-sur-Loire, Saint-Georges-sur-Loire, Saint-Germain-des-Prés, Savennières, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon), Tuffalun (fostă comună delegată Ambillou-Château), Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay).

Documentele cartografice care reprezintă aria geografică pot fi consultate pe site-ul Institutului Național pentru Origine și Calitate (Institut national de l’origine et de la qualité).

7. Soiurile de struguri de vin principale

Cabernet Sauvignon N

Cabernet Franc N

8. Descrierea legăturii (legăturilor)

1. Informații privind arealul geografic

a) Descrierea factorilor naturali care contribuie la legătură

Arealul geografic delimitat se află în centrul părții de vest a arealului geografic al denumirii de origine controlată „Anjou”, în principal pe soclul precambrian și paleozoic atașat Masivului Armorican, care este acoperit la nivel local de pietriș sau de formațiuni cenomaniane, cum ar fi marnele cu cochilii de scoici, la granița sa estică. În 2018, arealul delimitat cuprindea arealele geografice ale denumirilor de origine controlată „Anjou-Coteaux de la Loire”, „Coteaux du Layon”, „Savennières” și câteva comune limitrofe. Aceasta acoperea un teritoriu delimitat și selectat pentru capacitatea mediului său natural de a produce vinuri roșii învechite. Astfel, arealul cuprindea teritoriul a 24 de comune din departamentul Maine-et-Loire și a 2 comune din departamentul Deux-Sèvres, la sud-est și la sud de orașul Angers. Peisajul este caracterizat de numeroase dealuri mici, cu expuneri variate, ale căror altitudini oscilează între 50 și 90 de metri.

Arealul parcelat precis delimitat pentru recoltarea strugurilor favorizează parcelele cu o bună expunere și cu soluri brune dezvoltate pe șisturi, soluri brune argiloase-pietroase sau, local, soluri brune dezvoltate pe marne cu cochilii de scoici. Aceste soluri sunt de cele mai multe ori de mică adâncime, cu un regim hidric bun, fără semne de hidromorfie și cu rezerve de apă reduse. Sunt soluri care au un comportament termic bun și asigură o coacere precoce a strugurilor. În partea de vest a arealului geografic se acumulează, punctual, filoane provenite din formațiuni eruptive acide (riolit) sau bazice (spilit) care dau naștere unor soluri foarte pietroase.

Arealul geografic beneficiază de o climă oceanică temperată, cu diferențe relativ scăzute de temperatură, datorită, pe de o parte, proximității relative a Oceanului Atlantic și, pe de altă parte, rolului de regulator termic pe care îl joacă fluviul Loara și afluenții săi și, în cele din urmă, datorită amplasării podgoriei pe versanți. Formele de relief orientate în direcțiile nord-vest/sud-est au un rol protector în ceea ce privește vânturile din vest, deseori încărcate de umiditate. Arealul geografic este slab irigat, beneficiază de un efect de fœhn și este protejat de umiditatea oceanică, datorită versanților mai înalți din Choletais și Mauges. Precipitațiile anuale sunt de ordinul a 585 de milimetri, în timp ce în Choletais acestea ajung la aproximativ 800 de milimetri.

b) Descrierea factorilor umani care contribuie la legătură

Existența unei podgorii este recunoscută în Anjou încă din secolul I d.H., fără întrerupere. Vița-de-vie prosperă în această regiune, după cum ilustrează aceste câteva rânduri dintr-un poem al lui Apollonius (secolul al VI-lea): „Nu departe de Bretania se află un oraș situat pe o stâncă, bogat în darurile lui Ceres și ale lui Bacchus, a cărui denumire, Andégave (Angers), provine dintr-o denumire grecească.”. „Deși s-a dezvoltat pe parcursul întregului Ev Mediu, instalându-se, sub egida mănăstirilor, chiar pe malurile Loarei și în jurul orașului Angers, această podgorie din Anjou și-a dobândit reputația în special începând cu secolele al XII-lea și al XIII-lea. Influența regatului lui Henric al II-lea și al Eleanorei de Aquitania a permis „vinului de Anjou” să ajungă pe cele mai frumoase mese.

Producția a crescut semnificativ începând cu secolul al XVI-lea, datorită sosirii brokerilor olandezi care căutau vinuri pentru țara și coloniile lor. Olandezii și-au făcut provizii importante de vin, iar comerțul era atât de înfloritor în secolul al XVIII-lea încât, pentru a se facilita transportul, râul Layon, care traversează arealul geografic, a fost transformat în canal navigabil.

Denumirea de „Anjou” își datorează reputația, în esență, producției de vinuri albe obținute din soiul de struguri Chenin B. Cu toate acestea, plantațiile cu soiul Cabernet Franc N sau „Plant Breton” (soi care își datorează numele sosirii sale cu vaporul prin gura de vărsare a Loarei, situată, la acea dată, în regiunea bretonă) și, puțin mai târziu, cu soiul Cabernet Sauvignon N, aveau să se înmulțească după criza generată de filoxeră în 1865.

La începutul secolului al XX-lea, procesul de vinificare era orientat, în principal, spre producția de „rouget”, denumirea locală a unui vin ușor consumat în cafenele, aceasta fiind prima etapă a transformării podgoriei din Anjou, cu dezvoltarea unei producții mari de vinuri roze reprezentative. A doua etapă a acestei transformări se bazează pe experiența dobândită de producători în gestionarea acestui ansamblu vegetal. Observarea și analizarea celei mai bune concordanțe dintre soiul de viță-de-vie și locurile de plantare a acestuia, aprecierea potențialului recoltei și cunoașterea la nivel de măiestrie a tehnicilor de vinificație au dus la dezvoltarea producției de vinuri roșii încă din anii 1960.

Totodată, profesioniștii din regiune și-au dat seama că dispuneau de un teritoriu și de o pricepere care ar putea să-și pună mai bine amprenta asupra originalității producției de vinuri roșii. Astfel, denumirea de origine controlată „Anjou Villages” a fost recunoscută la 14 noiembrie 1991. În 2010, producția era realizată în 130 de crame private și în 2 crame cooperative.

2. Informații privind calitatea și caracteristicile produselor

De obicei, vinul are o culoare rubinie, intensă și susținută. Mirosul evocă frecvent note fine de fructe roșii și de flori (iris, violete, ...), evoluând către arome mai complexe, amestecuri de fructe negre și arome de condimente, de vânat sau de vegetație forestieră.

Gustul este generos și cărnos, păstrându-și în același timp bogăția aromatică. Taninurile, foarte prezente, sunt topite, iar gustul rezidual este persistent. Vin generos, acesta trebuie să fie păstrat timp de câțiva ani înainte de a fi degustat.

3. Interacțiuni cauzale

Combinația dintre solurile superficiale care fac obiectul unei delimitări parcelare precise, conform practicilor, și o topografie care permite o expunere excelentă și favorizează o aprovizionare regulată cu apă a făcut posibilă exprimarea perfectă a plenitudinii și originalității soiurilor Cabernet Franc N și Cabernet Sauvignon N. Aceste amplasări ale plantațiilor de viță-de-vie necesită o gestionare optimă a plantei și a potențialului său de producție, care se reflectă în metoda de conducere a viței-de-vie și în regulile stricte de tăiere.

Datorită observațiilor și analizelor realizate cu privire la comportamentul plantațiilor lor de viță-de-vie, cultivatorii de viță-de-vie pot stabili locul adecvat pentru plantarea viței-de-vie, ținând seama de concordanța celor două soiuri de viță-de-vie cu potențialul solurilor brune dezvoltate pe șisturi și al solurilor argiloase-calcaroase dezvoltate pe cenomanian. Bazându-se pe o delimitare specifică a parcelelor, adaptând cât mai bine tehnicile de tăiere și de conducere a viței-de-vie, recoltând strugurii în stadiul optim de coacere și aducând îmbunătățiri tehnice în ceea ce privește controlul temperaturilor și perioadele de macerare, producătorii pun în aplicare norme de producție riguroase pentru producerea unui vin roșu structurat. Priceperea operatorilor permite recoltarea unor struguri cu un conținut minim de zahăr de 189 grame per litru și într-un stadiu optim de maturitate fenolică.

De-a lungul generațiilor, prin adaptarea tehnicilor de vinificație, operatorii au știut să extragă tot ce este mai bun din struguri. Foarte repede, s-a impus o perioadă de învechire în cuvă, după fermentare, pentru a se obține vinuri cu arome complexe, dar, mai ales, pentru ca taninurile să devină rotunde și mătăsoase. Pentru atingerea acestor obiective, în caietul de sarcini este definită o perioadă minimă de învechire care durează până la data de 15 iunie a anului care urmează anului de recoltă.

Denumirea de origine controlată „Anjou Villages” reprezintă unul dintre cele mai prețioase vinuri din regiunea Anjou.

9. Alte condiții esențiale (ambalare, etichetare, alte cerințe)

Zona situată în imediata vecinătate

Cadrul juridic:

Legislația UE

Tipul condiției suplimentare:

Derogare privind producția în arealul geografic delimitat

Descrierea condiției:

Zona situată în imediata vecinătate, definită prin derogare pentru vinificarea, producția și maturarea vinurilor, este constituită din teritoriul următoarelor comune, pe baza Codului Geografic Oficial din 2018:

— departamentul Deux-Sèvres: Argenton-l’Église, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay;

— departamentul Indre-et-Loire: Saint-Nicolas-de-Bourgueil;

— departamentul Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (fost teritoriu al comunei delegate Anetz), Vallet;

— departamentul Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (fost teritoriu al comunei delegate Saint-Sulpice), Brain-sur-Allonnes, Brézé, Brissac Loire Aubance (foste teritorii ale comunelor delegate Alleuds, Brissac-Quincé, Chemellier, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital și Vauchrétien), Brossay, Cernusson, Chacé, Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (foste teritorii ale comunelor delegate Doué-la-Fontaine, Forges, Meigné și Montfort), Épieds, Fontevraud-l’Abbaye, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Gennes-Val-de-Loire (foste teritorii ale comunelor delegate Chênehutte-Trêves-Cunault, Gennes, Grézillé, Saint-Georges-des-Sept-Voies și Le Thoureil), Huillé, Jarzé Villages (fost teritoriu al comunei delegate Lué-en-Baugeois), Louresse-Rochemenier, Lys-Haut-Layon (foste teritorii ale comunelor delegate Cerqueux-sous-Passavant și Vihiers), Mauges-sur-Loire (foste teritorii ale comunelor delegate La Chapelle-Saint-Florent, Le Marillais, Saint-Florent-le-Vieil, Saint-Laurent-de-la-Plaine și Saint-Laurent-du-Mottay), Mazé-Milon (fost teritoriu al comunei delegate Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée d’Anjou (foste teritorii ale comunelor delegate Bouzillé, Champtoceaux, Drain, Landemont, Liré, Saint-Laurent-des-Autels și La Varenne), Parnay, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Soucelles, Soulaines-sur-Aubance, Souzay-Champigny, Tuffalun (foste teritorii ale comunelor delegate Louerre și Noyant-la-Plaine),Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (foste teritorii ale comunelor delegate Pellouailles-les-Vignes și Saint-Sylvain-d’Anjou), Villevêque;

— departamentul Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.

Etichetarea

Cadrul juridic:

Legislația națională

Tipul condiției suplimentare:

Dispoziții complementare referitoare la etichetare

Descrierea condiției:

Toate mențiunile facultative se înscriu, pe etichete, cu caractere ale căror dimensiuni nu depășesc nici în înălțime, nici în lățime dublul dimensiunilor caracterelor cu care este înscrisă denumirea de origine controlată.

Denumirea de origine controlată poate fi completată cu denumirea geografică „Val de Loire” în conformitate cu normele stabilite în caietul de sarcini.

Dimensiunile caracterelor denumirii geografice „Val de Loire” nu trebuie să depășească nici în înălțime, nici în lățime două treimi din dimensiunile caracterelor cu care este înscrisă denumirea de origine controlată.

Pe etichetele vinurilor cu denumirea de origine controlată poate figura numele unei unități geografice mai mici, cu condiția să fie vorba despre un loc înscris în cadastru și să figureze în declarația de recoltă. Numele locului înscris în cadastru trebuie să fie imprimat cu caractere ale căror dimensiuni nu depășesc nici în înălțime, nici în lățime jumătatea dimensiunilor caracterelor cu care este înscrisă denumirea de origine controlată.

Link către caietul de sarcini

https://info.agriculture.gouv.fr/gedei/site/bo-agri/document_administratif-b0f4fba4-e95f-4bf8-8e49-5b054d5d3e71

(1) JO L 9, 11.1.2019, p. 2.